प्रेमगीत ३
प्रेम गीत ३ आसुसेन फिल्म्स प्रोडक्सनको ब्यानरमा छेतन गुरुङ र सन्तोष सेनद्वारा निर्देशित नेपाली भारतीय चलचित्र हो। यो नेपाली र हिन्दी दुवै भाषामा एकैसाथ प्रदर्शन गरिने पहिलो नेपाली भारतीय चलचित्र हो। यो चलचित्र विश्वका ८० देखि ९० राष्ट्रहरू तथा भारतका ५०० देखि १,००० सिनेमा घरमा प्रदर्शन गरिने अपेक्षा राखिएको छ। 

यस चलचित्रबाट सेनले निर्देशनमा पदार्पण गर्दैछन् । यो चलचित्र सन् २०२२ सेप्टेम्बर २३ मा प्रदर्शन हुने तय गरिएको छ। यस चलचित्रको अधिकांश छायाँकन माथिल्लो मनाङमा भएको छ भने बाँकी भागको छायाँकन कीर्तिपुरमा निर्माण गरिएको चलचित्र सेटमा गरिएको छ। यो चलचित्रमा प्रदीप खड्का, क्रिस्टिना गुरुङ, शिव श्रेष्ठ र सुनिल थापाको मुख्य भूमिका रहेको छ। यो चलचित्रको मुख्य अभिनेत्रीको भूमिकामा रहेकी गुरुङले आफ्नो अभिनय करियरको पदार्पण गरेकी छिन्। उनी अभिनेत्री छनौटको अडिसनमा अन्य २७,०१३ सहभागीहरूलाई पछि पारेकी थिइन्।

प्रेम गीत ३ फ्रेन्चाइजका यसअघिका चलचित्र 'प्रेम गीत' र 'प्रेम गीत २' ले व्यावसायिक सफलता प्राप्त गरेको थियो। यो चलचित्रले भारतमा आफ्नो वितरण अधिकार ४ करोडमा बेचेको दाबी गरेको छ। यस चलचित्रको हिन्दी संस्करणको लागि 'विश्वजितम' नामकरण गरिएको थियो, तर पछि यसलाई 'प्रेम गीत ३' मा परिवर्तन गरिएको थियो। यो चलचित्र चीनमा पनि चिनियाँ भाषामा प्रदर्शन हुने भएको छ।

४ करोडको बजेटमा बनेको यो चलचित्र नेपालको सबैभन्दा महँगो नेपाली चलचित्र हो। यो चलचित्रलाई सुरुमा सन् २०२० अप्रिल १० र त्यसपछि सन् २०२१ फेब्रुअरी २५ मा प्रदर्शन गर्ने तय गरिएको भएता पनि कोभिड–१९ महामारीको कारण देशका धेरै सिनेमा घर बन्द भएका कारण दुवै प्रदर्शन मिति स्थगित गरिएको थियो। यो चलचित्रको अनलाइन बजार वितरण र प्रवर्द्धन मिडिया फोर्थ कम्पनीले गरेको छ।

कथा 
यो चलचित्र दुई सय वर्ष पुरानो प्रेमकथामा आधारित ऐतिहासिक एक्सन चलचित्र हो।

पात्र

सङ्गीत

नेपाली

हिन्दी

सन्दर्भ सामग्रीहरू

बाह्य कडीहरू 

 
 Prem Geet 3  at Film Development Board
भारतीय बहुभाषी चलचित्रहरू
नेपाली भाषाका चलचित्रहरू
नेपाली नाटक चलचित्रहरू
सन् २०२२ का चलचित्रहरू
नेपाली बहुभाषी चलचित्रहरू